CELEX: 32013R0467
Language: da
Date: 2013-05-16 00:00:00
Title: Kommissionens gennemførelsesforordning (EU) nr. 467/2013 af 16. maj 2013 om ændring af forordning (EF) nr. 206/2009 om indførsel til Fællesskabet af sendinger af animalske produkter til eget forbrug for så vidt angår den information, der i plakaterne skal gives til de rejsende og befolkningen i almindelighed  EØS-relevant tekst

22.5.2013   
            
            
               DA
            
            
               Den Europæiske Unions Tidende
            
            
               L 135/5
            
         KOMMISSIONENS GENNEMFØRELSESFORORDNING (EU) Nr. 467/2013
   af 16. maj 2013
   om ændring af forordning (EF) nr. 206/2009 om indførsel til Fællesskabet af sendinger af animalske produkter til eget forbrug for så vidt angår den information, der i plakaterne skal gives til de rejsende og befolkningen i almindelighed
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, stk. 5, tredje led, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 206/2009 (2) er der fastsat bestemmelser om indførsel til Unionen af ikke-kommercielle sendinger af animalske produkter til eget forbrug, som indgår i rejsendes bagage eller leveres til privatpersoner, eller som erhverves gennem fjernbestilling (f.eks. pr. post, pr. telefon eller via internettet).
            
         
               (2)
            
            
               I henhold til artikel 3 i forordning (EF) nr. 206/2009 skal medlemsstaterne sørge for, at rejsende, der ankommer fra tredjelande, på alle indgangssteder til Unionen bliver gjort opmærksom på de dyresundhedsmæssige betingelser for sendinger til eget forbrug, der føres ind i Unionen. Den information, der skal gives til de rejsende, skal mindst indeholde de oplysninger, der er angivet i en af plakaterne i bilag III til nævnte forordning. Plakaterne indeholder oplysninger om undtagelser for visse tredjelande som følge af deres geografiske nærhed og begrænsede dyresundhedsrisiko.
            
         
               (3)
            
            
               Kroatien er et af disse lande. Under forudsætning af at traktaten om Kroatiens tiltrædelse træder i kraft, og da på datoen herfor, er det nødvendigt at lade landets navn udgå fra disse plakater.
            
         
               (4)
            
            
               Der bør også foretages en mindre ændring af ordlyden og layoutet af meddelelsen i plakaterne for at gøre det klarere for de rejsende og befolkningen i almindelighed.
            
         
               (5)
            
            
               Bilag III til forordning (EF) nr. 206/2009 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag III til forordning (EF) nr. 206/2009 erstattes af teksten i bilaget til nærværende forordning.
   Artikel 2
   Denne forordning træder i kraft, under forudsætning af at traktaten om Kroatiens tiltrædelse træder i kraft, og da på datoen herfor.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. maj 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 77 af 24.3.2009, s. 1.
   
      BILAG
      
         
            »BILAG III
            (Bilagene findes på: http://ec.europa.eu/food/fs/ah_pcad/ah_pcad_importposters_en.html).
            
               «